# Mury

Mury ("Murs") és una cançó protesta escrita pel polonès Jacek Kaczmarski el 1978, basada en la cançó de Lluís Llach L'estaca. Va esdevenir un símbol d'oposició al règim comunista de la Polònia dels anys 80. Els treballadors del sindicat Solidarność la van popularitzar en fer-la el seu himne.

## Inspiració

Mury estava inspirada en els esdeveniments que succeïen a la Catalunya del 1978, que abandonava el franquisme, i especialment en L'Estaca de Lluís Llach, de qui agafa no sols la melodia sinó també la metàfora d'un poble que lluita contra un mur/estaca totpoderosa. La intenció de Kaczmarski era la de mostrar com una cançó podia ser 'furtada' al seu autor per unes masses que la farien seua, adaptant-la a la seua lluita, fins i tot si esta no era la intenció inicial de l'autor. En aquest context, es pot interpretar la cançó, per una banda, com una alabança a la lluita per la independència dels catalans com, d'altra banda, una crítica a certs aspectes dels moviments socials de masses.

## Himne de Solidarność

Malgrat el seu pessimisme (A mury rosły, rosły…, "i els murs creixen i creixen...") i la crítica de l'autor als moviments socials, acusant-los de 'furtar' les lletres, el missatge de la lluita per la independència i contra la tirania de Mury varen fer que ràpidament fos considerada una cançó de protesta. Popularitzada pels treballadors i estudiants, esdevingué l'himne oficiós de Solidarność. La seua tornada (Wyrwij murom zęby krat!) va ser la cunya de l'il·legal Radio Solidarność.

## Lletres en polonès i català

| On natchniony i młody był, ich nie policzyłby nikt | Ell era jove i inspirat, ells eren legió |
| On im dodawał pieśnią sił, śpiewał że blisko już świt. | Els va ajudar amb la força de la cançó, cantant gairebé fins a l'alba |
| Świec tysiące palili mu, znad głów podnosił się dym, | Van encendre milers d'espelmes per ell, que fumejaren sobre els seus caps, |
| Śpiewał, że czas by runął mur… | Va cantar llavors a la caiguda del mur, |
| Oni śpiewali wraz z nim: | Ells van cantar ensems amb ell: |
| Wyrwij murom zęby krat! | Estireu de les barres dels murs! |
| Zerwij kajdany, połam bat! | Trenqueu els grillons, trenqueu el fuet! |
| A mury runą, runą, runą | I els murs cauran, cauran, cauran! |
| I pogrzebią stary świat! | I enterraran el vell món! |
| Wkrótce na pamięć znali pieśń i sama melodia bez słów | Ben aviat se sabien la cançó i la melodia de memòria |
| Niosła ze sobą starą treść, dreszcze na wskroś serc i głów. | Portava velles paraules, calfreds de cor i cap. |
| Śpiewali więc, klaskali w rytm, jak wystrzał poklask ich brzmiał, | Així cantaven, van aplaudir en ritme, sonava com trets,, |
| I ciążył łańcuch, zwlekał świt… | I la cadena era una càrrega, l'alba es retardava… |
| On wciąż śpiewał i grał: | I ell encara cantava i tocava: |
| Wyrwij murom zęby krat! | Estireu de les barres dels murs! |
| Aż zobaczyli ilu ich, poczuli siłę i czas, | Van veure el seu nombre, van sentir la força i el moment |
| I z pieśnią, że już blisko świt szli ulicami miast; | I amb la cançó, i amb l'alba a prop, caminaven pels carrers |
| Zwalali pomniki i rwali bruk - Ten z nami! Ten przeciw nam! | Van destruir els monuments i van cridar - Ell és amb nosaltres ! Ell està contra nosaltres ! |
| Kto sam ten nasz najgorszy wróg! | Qui es troba sol és el vostre pitjor enemic! |
| A śpiewak także był sam. | I el cantant també estava sol. |
| Wyrwij murom zęby krat! | Estireu les barres dels murs! |
| Patrzył na równy tłumów marsz, | Va contemplar com caminava la multitud, |
| Milczał wsłuchany w kroków huk, | Es va quedar en silenci escoltant el so dels passos |
| A mury rosły, rosły, rosły | I els murs creixen, creixen, creixen |
| Łańcuch kołysał się u nóg… | La cadena es va obrir als seus peus ... |

## Referències

* 1 2 Entrevista amb Kaczmarski el 18 d'Octubre de 1987, publicada originalment al periòdic INDEKS, treta de la web d'en Jacek Kaczmarski Arxivat 2006-10-15 a Wayback Machine.

## Enllaços externs

* Versió de la cançó feta per Jean Michel Jarre, a Youtube
* Jacek Kaczmarski a Youtube